રાષ્ટ્રીય સ્વંયસેવક, સેવા વિભાગ, ગુજરાત પ્રાંત દ્વારા નવી વેબસાઈટ http://sewagatha.orgનું તા. ૨૧મી ડિસેમ્બર-૨૦૧૭નાં રોજ અમદાવાદ ખાતે લોન્ચિંગ કરાયું હતું. આ પ્રસંગે અખિલ ભારતીય સેવા પ્રમુખ, રાષ્ટ્રીય સ્વયંસેવક સંઘ શ્રી પરાગ અભ્યંકર, મા. પ્રાંત સંઘચાલક ગુજરાત શ્રી મુકેશભાઈ મલકાન, વિજયાલક્ષ્મી સિંહા સંપાદક-સેવાગાથા નારણભાઈ વેલાણી, ગુજરાત પ્રાંત સેવા પ્રમુખ, મહેશભાઈ પરીખ, ડૉ. ભૂષણ પૂનાની સહિત પ્રબુદ્ધ નાગરિકો ઉપસ્થિત રહ્યા હતા. આ અંગે ગુજરાત પ્રાંત સેવા પ્રમુખ નારણભાઈ વેલાણીએ જણાવ્યું કે રાષ્ટ્રીય સ્વયંસેવક સંઘ દ્વારા ૧,૭૦,૦૦૦ સેવા કાર્યો થઈ રહ્યાં છે. જે અંતર્ગત ગુજરાતમાં આ પ્રકારનાં સેવાકાર્યોની સંખ્યા ૨,૧૦૦ છે. અગાઉ રાષ્ટ્રીય સ્તરે ભૈય્યાજી જોશી દ્વારા આ વેબસાઈટનું લોન્ચિંગ થયું હતું અને ગુજરાતમાં આજે વેબસાઈટનું લોન્ચિંગ થયું છે. જેનો મુખ્ય હેતુ ‘સેવા હૈ યજ્ઞકુંડ, સમિધા સમ હમ જલે’ના સૂત્ર સાથે અમે આગળ વધી રહ્યા છીએ. સેવાગાથાના સંપાદક વિજયાલક્ષ્મી સિંહાએ જણાવ્યું કે, ‘આ વેબસાઈટ નથી, પરંતુ એક અભિયાન છે. અમારે આ વેબસાઈટ દ્વારા કોઈ પ્રચારનો હેતુ નથી, પરંતુ લોકોમાં સકારાત્મક કાર્યોની પ્રેરણા માટે તે માટેનો હેતુ છે.’ શ્રી પરાગ અભ્યંકરજી તથા ડૉ. ભૂષણ પૂનાનીએ આ પ્રસંગે પ્રાસંગિક ઉદ્બોધન કર્યંુ હતું.